Xorazmda boshqaruvni yo‘qotgan Nexia ag‘darilib ketdi. Haydovchi kasalxonada vafot etgan

20-yanvar kuni soat 02:30 da Xorazm viloyati Yangibozor tumanida Nexia-3 haydovchisi yo‘l chetiga ag‘darilib ketib, yo‘l-transport hodisasini sodir etdi, deb xabar beradi IIV YHXBB axborot xizmati.

1988-yilda tug‘ilgan Nexia-3 haydovchisi “Shovot—Urganch” avtomobil yo‘lida boshqaruvni yo‘qotib, yo‘l chetiga ag‘darilgan.
Natijada haydovchi bosh qismidan tan jarohati olib, kasalxonada vafot etgan.

 
“Hurmatli yo‘l harakati ishtirokchilari, yo‘llarda harakatlanganda yo‘l harakati qoidalariga amal qiling. Yo‘l hushyorlik va intizomni yoqtiradi”, — deya ogohlantiradi IIV YHXBB.